Ghaliex il- biza' mill- poeżija moderna ? Ghaliex bosta nies jibżgħu mill- poeżija , l- aktar minn dik moderna ? U hawn m' iniex nirreferi għal min għandu livell ta' edukazzjoni bażika jew baxxa , iżda għal min attenda b' suċċess l- iskola anki post - sekondarja . Xi studenti f' dan il- livell jew anki fl- universita` jħossu dehxa kiesħa ma' gisimhom malli jisimgħu b' poeżija moderna . Mill- esperjenza personali sibt illi l- istudent post - sekondarju jirrifjuta għall- ewwel li jaċċetta l- poeżija moderna għaliex wisq kumplessa , jew " bla sens " . Pero` , malli jibda jaqraha għal darba darbtejn , iżjed jinduna illi t- tifsira hemm qiegħda . U din tixref meta tinduna li bosta poeżiji ma tistax tifhimhom waħedhom , għax huma frammenti li jeħtieġ li jintrabtu flimkien biex forsi ssib it- tarf tal- kobba . Wiehed ma jistax jinsa illi l- poeżiji ma jinkitbux waħedhom , bħala frammenti individwali , iżda huma mqiegħda f' kuntest iffurmat mill- poeżiji li jiġu qabel u wara . Mod ieħor li jista' jgħin ħafna biex wieħed joqrob lejn il- poeżija moderna huwa l- interdixxiplinarita` . Il- poeżija moderna tintrabat bis- sħiħ ma' arti jew dixxiplini oħrajn bħalma huma l- filosofija , il- pittura , l- iskultura , iċ- ċinema u l- mużika . Biex in- " novizz " joqrob lejn dawn id- dixxiplini jeħtieġ jivverbalizza dak li qed jara , jisma' jew iħoss ġewwa fih , iżda l- verbalizzazzjoni hija biss l- ewwel pass mill- proċess sħiħ . Fl- aħħar mill- aħħar , il- poeżija , dik vera , qiegħda hemmhekk biex tinqara u fuq kollox tinstema' , bħalma hija l- mużika ; il- pittura qiegħda hemmhekk biex taraha u tgawdiha bla ma toħroġ bl- ebda suppozizzjonijiet u interpretazzjonijiet żejda li jistgħu jħassru s- sabiħ tagħha , jew tal- poeżija jew tal- mużika . Fl- aħħar mill- aħħar l- arti qiegħda hemm biex tgħinek iġġarrab esperjenza ġewwiena li ma tistax tivverbalizzaha , tirrendiha jew toħroġha permezz tal- kelma . Il- pittura hija poeżija fiha nnifisha , filwaqt li l- poeżija hija msejsa fuq numru infinit ta' immaġni li l- qarrej jifforma ġewwa moħħu waqt li jkun qed jikkonsmaha . Hemm il- poeżija fil- pittura , u hemm il- pittura fil- poeżija . Fil- mużika mill- banda l- oħra hemm mit- tnejn . M' għandniex għalfejn noqoghdu nfittxu l- kif u l- għala wara kull poeżija jew pittura jew biċċa mużika ta' natura espressjonistika . Dan huwa dak li qed isir f' bosta mill- iskejjel u għalhekk l- istudent minflok qed joqrob lejn il- poeżija u l- arti astratta , qiegħed jibza' u jitbiegħed minnhom . Min- naħa l- oħra , is- sabiħ tal- poeżija moderna huwa li toħloq diskussjoni fil- klassi jew fil- grupp waqt li tkun qed tinqara . Hija miftuħa għal iżjed minn interpretazzjoni waħda u għalhekk tixref l- idea li dik moderna hija poeżija - opra miftuħa . Meta jaqraha , il- qarrej bħal donnu joħloqha mill- ġdid fl- interpretazzjonijiet differenti li jista' jagħtiha . Il- proċess ta' interpretazzjoni huwa interessanti għalkemm mhux neċessarju . F' dan il- waqt il- klassi jew il- grupp isiru bħal donnhom kor sħiħ , bħall- ħamest iswaba' ta' l- id , kollha jgħinu f' funzjoni waħda . L- istudent jitg ] hallem japprezza verament il- poeżija moderna meta jifhem illi l- poeta modern m' huwa xejn ħlief bniedem ieħor li ġarrab esperjenzi differenti . Poezija u bniedem huma ħaġa waħda . Bhalma l- bniedem jikber u jitbiddel , jimmatura , hekk ukoll il- poeżija timxi id f' id mal- bniedem . F' dan il- każ bosta jistaqsu jew jgħidu li l- poeta modern huwa bosta drabi inkoerenti . Il- poeżija m' hi xejn ħlief vjaġġ jew mixja kontinwa li għandha bidu , nofs u tmiem . Hemm xi karatteristiċi fil- poeti li jitbiddlu aktar kemm javvanzaw fiz- żmien , u hemm oħrajn illi jibqgħu l- istess mill- bidu sa l- aħħar , anki jekk forsi jieħdu forma jew ixiddu libsa differenti . Bhala eżempju tajjeb nista' nsemmi l- poeżija ta' Mario Azzopardi , imsejjaħ il- poeta ribell fis- snin sittin meta kien għadu biss żagħżugħ , u li bil- mod il- mod , aktar kemm immatura , rega' rritorna għal dak li rribella kontrih . It- temi baqgħu dawk tradizzjonali ( is- solitudni , ir- relazzjoni mara / raġel , it- tbatija u l- uġigħ fost il- bnedmin , it- tifkira ta' l- imgħoddi ) ; huma l- immaġni jew il- metafori li tbiddlu , metafori jew xbihat li għandhom ħafna mid- dinja tal- ħolm u ta' l- inkonxju .